নবীগঞ্জ প্রতিনিধি ॥ নবীগঞ্জ-বাহুবল নির্বাচনী এলাকার সংসদ সদস্য ও হবিগঞ্জ জেলা জাপার সভাপতি এম এ মুনিম চৌধুরী বাবু বলেছেন, সুস্থ বিনোদন ও শরীর চর্চায় খেলাধুলার বিকল্প নেই। সামাজিক শৃঙ্খলা ও ভ্রাতৃত্বের বন্ধনকে এগিয়ে নিতে হলে অবশ্যই বিনোদন ও দেশীয় সংস্কৃতিকে লালন করতে হবে। মাদকের ভয়াল থাবা থেকে যুবসমাজকে রক্ষা করতে হলে খেলাধুলা ও সংস্কৃতিতে যুবসমাজকে উৎসাহিত করতে হবে। বর্তমান বিশ্বায়নের যুগে ডিজিটাল প্রতিযোগিতায় দেশ এগিয়ে যাচ্ছে। দেশের উন্নয়ন এবং অগ্রযাত্রাকে কোন অবস্থাতেই ব্যহত হতে দেয়া যাবেনা। গতকাল বিকালে উপজেলার কুর্শি ইউনিয়নের জাঙ্গালিয়া মাঠে সোনার বাংলা একাডেমি এন্ড জুনিয়র হাইস্কুল আয়োজিত সোনার বাংলা সুপার এইট ক্রিকেট টুর্ণামেন্টে আয়োজিত ফাইনাল খেলায় পুরস্কার বিতরণী অনুষ্ঠানে প্রধান অতিথির দেয়া বক্তব্যে তিনি এসব কথা বলেন। ...